पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन पीरियड में लोगों की बैंक अकाउंट में मौजूद जमापूंजी पर खतरा बढ़ रहा है। एक बार फिर जिले में साइबर ठग सक्रिया हो गए। हैं। पुलिस ने चार मामलों में साइबर ठगों के खिलाफ केस दर्ज किया है। इन ठगों ने घरों में बंद लोगों के खाते खाली कर दिए हैं।
इसमें रिटौली के युवक को बाइक बेचने का झांसा देकर 8200 ठगे। तो बेरी निवासी अनिल के खाते से 25 हजार रुपए निकाल लिए तो वहीं गांव सुखपुरा निवासी अभिषेक दहिया को नया क्रेडिट कार्ड देने का झांसा देकर 26 हजार रुपए ठग लिए। तीनों मामलों में संबंधित थाना पुलिस ने केस दर्ज कर अज्ञात ठगों के खिलाफ जांच शुरू कर दी है
केस- 1- सोशल मीडिया पर लुभावने विज्ञापन डाल कर भी लोगों को फंसा रहे जाल में
गांव रिटौली के सचिन ने बताया कि उसने बाइक खरीदने के लिए सोशल मीडिया से नंबर लिया था। सचिन ने नंबर पर संपर्क किया। शातिर ने बताया कि वह अपनी बाइक 18 हजार रुपयों में बेचना चाहता है। बाइक की आरसी को अपने नाम करवाने के 1550 रुपये भेजने होंगे। सचिन ने राशि ठग के बताए नंबर पर गूगल पे के माध्यम से भेज दी। इसके बाद ठग ने बाइक की 50 प्रतिशत राशि पहले मांगी। सचिन ने कुल मिलाकर उसके पास 8200 रुपये भेज दिए। इसके बाद शातिर ने नंबर बंद कर लिया।
केस - 2 - क्रेडिट कार्ड बनाने के नाम पर डाउनलोड कराई एप्लीकेशन, फिर उड़ा ली नकदी
सुखपुरा निवासी अभिषेक दहिया ने बताया कि वह गुरुग्राम में निजी कंपनी में इंजीनियर पद पर है। 1 मई दोपहर को उसके मोबाइल फोन पर एक कॉल आई। कहा कि नया क्रेडिट कार्ड बनवाने के लिए एक एप्लीकेशन डाउनलोड करो। एप्लीकेशन डाउनलोड होने के बाद उस पर क्लिक करते ही अकाउंट से 26420 रुपये निकल गए। थाना सिटी पुलिस ने इस संबंध में केस दर्ज कर जांच शुरू कर दी।
केस - 3- ठगों ने खाते से 25 हजार की कर ली ऑनलाइन शॉपिंग
काहनौर थाना चौकी ने साइबर ठगी की एक वारदात में केस दर्ज किया है। मामले में चिमनी गांव के अनिल ने शिकायत दर्ज कराई थी। अनिल के बैंक खाते से ठगों ने तीन बार में 25 हजार रुपए निकाल लिए। जबकि पीड़ित का एटीएम कार्ड उसके ही पास था। बैंक के अनुसार अनिल के अकाउंट से ऑनलाइन शॉपिंग की गई है। पुलिस को दी शिकायत में अनिल ने बताया कि शुक्रवार को तीन बार ट्रांजेक्शन से 10023,10023,5023, कुल 25069 रुपये निकाले गए हैं। फोन पर जब इस बारे में उसे मैसेज मिले तो उसने बैंक में पहुंच इस बारे में पता किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn